ᱥᱟᱢᱟᱝ ᱪᱟᱢᱯᱟᱨᱚᱱ ᱦᱚᱱᱚᱛ
ᱥᱟᱢᱟᱝ ᱪᱟᱢᱯᱟᱨᱚᱱ ᱦᱚᱱᱚᱛ ᱫᱚ ᱵᱤᱦᱟᱨ ᱨᱮᱭᱟᱜ ᱛᱤᱨᱦᱩᱛ ᱥᱚᱵᱽᱰᱤᱵᱤᱡᱚᱱ ᱨᱮᱭᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱪᱟᱢᱯᱟᱨᱚᱱ ᱦᱟᱹᱴᱤᱧ ᱠᱟᱛᱮ ᱑᱙᱗᱑ ᱨᱮ ᱵᱮᱣᱟᱣ ᱟᱠᱟᱱ ᱥᱟᱢᱟᱝ ᱪᱟᱢᱯᱟᱨᱚᱱ ᱨᱮᱭᱟᱜ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱢᱚᱛᱤᱦᱟᱨᱤ ᱠᱟᱱᱟ ᱾ ᱪᱟᱢᱯᱟᱨᱚᱱ ᱨᱮᱭᱟᱜ ᱧᱩᱛᱩᱢ ᱫᱚ ᱪᱟᱢᱯᱟ + ᱟᱨᱚᱬᱭᱚ ᱠᱷᱚᱱ ᱵᱮᱱᱟᱣ ᱟᱠᱟᱱᱟ, ᱡᱟᱦᱟᱸ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ - ᱪᱟᱢᱯᱟ ᱫᱟᱨᱮ ᱛᱮ ᱜᱟᱡᱟᱲ ᱟᱠᱟᱱ ᱵᱤᱨ ᱾ ᱥᱟᱢᱟᱝ ᱪᱟᱢᱯᱟᱨᱚᱱ ᱨᱮᱭᱟᱜ ᱠᱚᱧᱮ ᱨᱮ ᱢᱤᱫ ᱯᱟᱦᱴᱟ ᱡᱟᱦᱟᱸ ᱫᱚ ᱱᱮᱯᱟᱞ ᱟᱨ ᱮᱛᱚᱢ ᱨᱮ ᱢᱩᱡᱚᱯᱷᱚᱨᱯᱩᱨ ᱢᱮᱱᱟᱜᱼᱟ, ᱱᱚᱝᱠᱟ ᱫᱚᱥᱟᱨ ᱯᱟᱦᱴᱟ ᱱᱚᱣᱟ ᱨᱮᱭᱟᱜ ᱥᱟᱢᱟᱝ ᱨᱮ ᱥᱤᱵᱽᱦᱚᱨ ᱟᱨ ᱥᱤᱛᱟᱢᱚᱲᱤ ᱥᱟᱶᱛᱮ ᱯᱟᱪᱮ ᱨᱮ ᱯᱟᱪᱮ ᱪᱟᱢᱯᱟᱨᱚᱱ ᱦᱚᱱᱚᱛ ᱢᱮᱱᱟᱜᱼᱟ ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱟᱦᱟᱠᱟᱵᱽᱭᱚ ᱱᱟᱝ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱛᱮᱦᱮᱧ ᱫᱷᱟᱹᱵᱤᱡ ᱪᱟᱢᱯᱟᱨᱚᱱ ᱨᱮᱭᱟᱜ ᱱᱟᱜᱟᱢ ᱫᱚ ᱜᱚᱨᱤᱵᱽ ᱟᱱᱟᱜ ᱟᱨ ᱢᱚᱦᱚᱛ ᱟᱱᱟᱜ ᱜᱮ ᱛᱟᱦᱮᱸ ᱟᱠᱟᱱᱟ ᱾ ᱫᱷᱚᱠᱚᱢ ᱯᱩᱛᱷᱤ ᱨᱮ ᱵᱤᱥᱲᱤ ᱟᱠᱟᱱᱟ ᱫᱚ ᱱᱚᱰᱮᱱᱤᱡ ᱨᱟᱡᱟ ᱩᱛᱟᱱᱯᱟᱫᱽ ᱤᱡ ᱦᱚᱯᱚᱱ ᱫᱽᱨᱩᱵᱽ ᱫᱚ ᱱᱚᱰᱮᱱᱟᱜ ᱛᱚᱯᱚᱵᱚᱱ ᱧᱩᱛᱩᱢᱟᱱ ᱴᱚᱴᱷᱟ ᱨᱮ ᱜᱮᱭᱟᱱ ᱟᱢᱮᱴ ᱞᱟᱹᱜᱤᱫ ᱟᱹᱰᱤ ᱡᱩᱨ ᱮ ᱛᱩᱯᱤᱥᱟ ᱞᱮᱫ ᱛᱟᱦᱮᱸᱫ ᱾ [᱑]ᱚᱱᱠᱟ ᱜᱚ ᱫᱚᱥᱟᱨ ᱨᱮ ᱱᱤᱛᱚᱜᱟᱜ ᱥᱤᱧᱚᱛ ᱨᱮ ᱜᱟᱱᱫᱷᱤᱡᱤᱭᱟᱜ ᱪᱟᱢᱯᱟᱨᱚᱱ ᱥᱚᱛᱭᱟᱜᱽᱨᱚᱦ ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱨᱮᱭᱟᱜ ᱱᱟᱜᱟᱢ ᱨᱮ ᱟᱹᱰᱤ ᱜᱚᱱᱚᱝ ᱟᱱ ᱥᱟᱦᱴᱟ ᱠᱟᱱᱟ ᱾ ᱨᱟᱡᱟ ᱡᱚᱱᱚᱠ ᱚᱠᱛᱚ ᱨᱮ ᱱᱚᱣᱟ ᱫᱚ ᱢᱤᱛᱷᱤᱞᱟ (ᱛᱤᱨᱦᱩᱛ) ᱨᱮᱭᱟᱜ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ ᱾ ᱦᱚᱲ ᱠᱚᱣᱟᱜ ᱱᱚᱝᱠᱟ ᱯᱟᱹᱛᱭᱟᱹᱣ ᱢᱮᱱᱟᱜ-ᱟ ᱫᱚ ᱡᱟᱱᱠᱤᱜᱚᱰ ᱡᱟᱦᱟᱸ ᱫᱚ ᱪᱟᱱᱠᱤᱜᱚᱰ ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱜ-ᱟ, ᱨᱟᱡᱟ ᱡᱚᱱᱚᱠ ᱟᱜ ᱢᱤᱛᱷᱤᱞᱟ ᱯᱨᱚᱫᱮᱥ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸ ᱫᱚ ᱛᱩᱨᱩᱭ ᱟᱱᱟᱜ ᱥᱚᱫᱤ ᱢᱟᱬᱟᱝ ᱨᱮ ᱵᱚᱡᱤ ᱨᱮᱭᱟᱜ ᱥᱟᱢᱨᱟᱡᱽ ᱨᱮᱭᱟᱜ ᱢᱤᱫ ᱵᱷᱟᱜᱽ ᱵᱮᱱᱟᱣ ᱞᱮᱱᱟ ᱾
ᱜᱩᱯᱛ ᱵᱚᱝᱥᱚ ᱟᱨᱵᱟᱝ ᱯᱟᱞ ᱵᱚᱝᱥᱚᱣᱟᱜ ᱢᱟᱞᱚᱴ ᱛᱟᱭᱚᱢ ᱪᱟᱢᱯᱟᱨᱚᱱ ᱫᱚ ᱠᱚᱨᱱᱟᱴ ᱵᱚᱝᱥᱚᱣᱟᱜ ᱜᱚᱵᱚᱞ ᱛᱮ ᱦᱮᱡ ᱮᱱᱟ ᱾ ᱢᱩᱥᱚᱞᱢᱟᱱ ᱠᱤᱣᱟᱜ ᱛᱤ ᱛᱮ ᱦᱤᱡᱩᱜ ᱛᱮ ᱟᱨ ᱚᱱᱟ ᱛᱟᱭᱚᱢ ᱛᱮᱦᱚᱸ ᱱᱚᱰᱮ ᱫᱚ ᱴᱚᱴᱷᱟᱣᱟᱨᱤ ᱠᱷᱮᱛᱨᱚᱯᱳ ᱠᱚᱣᱟᱜ ᱥᱤᱫᱷᱟ ᱥᱟᱥᱚᱱ ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮᱭᱟᱜ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱚᱠᱛᱚ ᱨᱮ ᱪᱟᱢᱯᱨᱚᱱ ᱨᱤᱱᱤᱡ ᱜᱮ ᱢᱤᱫ ᱨᱮᱭᱚᱛ ᱟᱨ ᱯᱷᱩᱨᱜᱟᱹᱞ ᱦᱩᱞᱜᱟᱹᱨᱤᱭᱟᱹ ᱨᱟᱡᱽᱠᱩᱢᱟᱨ ᱥᱩᱠᱞᱚᱣᱟᱜ ᱦᱚᱦᱚ ᱛᱮ ᱢᱚᱦᱟᱛᱢᱟ ᱜᱟᱱᱫᱷᱤ ᱫᱚ ᱮᱯᱨᱤᱞ ᱑᱙᱑᱔ ᱨᱮ ᱢᱳᱛᱤᱦᱟᱨᱤ ᱦᱮᱡ ᱮᱱᱟᱭ ᱟᱨ ᱛᱤᱱ ᱠᱳᱴᱷᱤᱭᱟ ᱪᱟᱥ ᱵᱤᱨᱩᱫᱷ ᱛᱮ ᱥᱚᱛᱭᱟᱜᱽᱨᱚᱦᱚ ᱨᱮᱭᱟᱜ ᱯᱩᱭᱞᱩ ᱡᱤᱛᱠᱟᱹᱨ ᱮ ᱵᱮᱵᱷᱟᱨ ᱠᱚᱫ-ᱟ ᱾ ᱟᱹᱯᱱᱟᱹᱛ ᱨᱮᱭᱟᱜ ᱞᱟᱹᱰᱷᱟᱹᱭ ᱨᱮ ᱱᱚᱣᱟ ᱫᱚ ᱱᱟᱣᱟ ᱯᱟᱹᱣᱲᱤ ᱨᱮᱭᱟᱜ ᱮᱛᱚᱦᱚᱵ ᱛᱟᱦᱮᱸ ᱠᱟᱱᱟ ᱾ ᱛᱟᱭᱚᱢ ᱛᱮᱦᱚᱸ ᱢᱚᱦᱟᱛᱢᱟ ᱜᱟᱱᱫᱷᱤ ᱱᱚᱰᱮ ᱫᱚ ᱟᱹᱰᱤ ᱫᱷᱟᱣ ᱮ ᱦᱮᱡ ᱟᱠᱟᱱᱟ ᱾ ᱤᱝᱨᱮᱡᱽ ᱠᱚ ᱪᱟᱢᱯᱟᱨᱚᱱ ᱫᱚ ᱥᱟᱞ ᱑᱘᱖᱖ ᱨᱮᱜᱮ ᱯᱷᱩᱨᱜᱟᱹᱞ ᱠᱚ ᱵᱮᱱᱟᱣ ᱞᱮᱜ ᱛᱟᱦᱮᱸᱫ ᱤᱠᱷᱟᱹᱱ ᱑᱙᱗᱑ ᱥᱟᱨ ᱨᱮ ᱱᱚᱣᱟ ᱨᱮᱭᱟᱜ ᱦᱟᱹᱴᱤᱧ ᱠᱟᱛᱮ ᱥᱟᱢᱟᱝ ᱟᱨ ᱯᱟᱪᱷᱮ ᱪᱟᱢᱯᱟᱨᱚᱱ ᱵᱮᱱᱟᱣ ᱮᱱᱟ ᱾ [᱒]
ᱚᱛᱱᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱟᱢᱟᱝ ᱪᱟᱢᱯᱟᱨᱚᱱ ᱨᱤᱱ ᱦᱚᱲ ᱠᱚᱣᱟᱜ ᱡᱤᱭᱚᱱ ᱨᱮᱭᱟᱜ ᱢᱩᱬᱩᱛ ᱦᱚᱨ ᱫᱚ ᱪᱟᱥᱵᱟᱥ ᱜᱮ ᱾ ᱵᱟᱹᱥᱩᱢᱳᱛᱤ ᱦᱳᱲᱳ ᱟᱨ ᱟᱺᱠ ᱨᱮᱭᱟᱜ ᱪᱟᱥ ᱨᱟᱠᱟᱵ ᱨᱮ ᱱᱚᱣᱟ ᱦᱚᱱᱚᱛ ᱫᱚ ᱵᱷᱟᱹᱜᱤ ᱧᱩᱛᱩᱢ ᱮ ᱟᱢᱮᱴ ᱟᱠᱟᱫ-ᱟ ᱾ ᱦᱤᱥᱤᱜ ᱦᱚᱭᱞᱚᱝ ᱟᱨ ᱠᱷᱚᱛ ᱟᱱᱟᱜ ᱚᱛ ᱦᱟᱥᱟ ᱠᱷᱟᱹᱛᱤᱨ ᱱᱚᱣᱟ ᱫᱚ ᱵᱤᱦᱟᱨ ᱨᱮᱭᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱦᱚᱲ ᱮᱞᱮᱞ ᱟᱱᱟᱜ ᱦᱚᱱᱚᱛ ᱠᱟᱱᱟ ᱾ ᱫᱟᱜ ᱯᱟᱴᱟᱱ ᱞᱟᱹᱜᱤᱫ ᱜᱚᱸᱰᱚᱠ ᱠᱷᱚᱱ ᱚᱰᱚᱠ ᱟᱠᱟᱱ ᱛᱨᱤᱵᱮᱬᱤ, ᱰᱷᱟᱠᱟ ᱟᱨ ᱥᱚᱠᱨᱤ ᱯᱩᱠᱷᱨᱤ ᱵᱮᱱᱟᱣ ᱟᱠᱟᱱᱟ ᱾
ᱧᱩᱛᱩᱢᱟᱱ ᱦᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ᱨᱟᱡᱽ ᱠᱩᱢᱟᱨ ᱥᱩᱠᱞᱚ
- ᱡᱚᱡᱽ ᱟᱨᱵᱮᱞ
- ᱨᱚᱢᱮᱥ ᱪᱚᱸᱫᱽᱨᱚ ᱡᱷᱟ
ᱪᱟᱥᱵᱟᱥ ᱟᱨ ᱠᱟᱹᱨᱜᱟᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ᱪᱟᱥᱵᱟᱥ ᱺ ᱦᱳᱲᱳ, ᱫᱟᱹᱞ, ᱟᱺᱠ,
ᱡᱟᱹᱬᱤ, ᱮᱢᱟᱱ ᱾
ᱥᱟᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ ᱪᱟᱢᱯᱟᱨᱚᱱ ᱨᱮ ᱥᱚᱛᱭᱟᱜᱽᱨᱚᱦ
- ↑ ᱛᱤᱨᱦᱩᱛ ᱨᱮᱭᱟᱜ ᱱᱟᱜᱟᱢ [tirhut-muzaffarpur.bih.nic.in/]
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck lus_Latn